पाएं अपने शहर की ताज़ा ख़बरें और फ्री ई-पेपरडाउनलोड करें
जिले में गुरुवार को अचानक मौसम के बदलाव ने माहौल एकदम बदलकर रख दिया। सुबह की खिली धूप के बीच अचानक दोपहर होते-होते धूल भरे गुबार का आवरण छाने लगा था। चंद मिनटों में ही धूल ने आसमान को अपनी जद में ले लिया और देर शाम जैसा अंधेरा छाने लगा। मौसम के इस करवट लेते ही जनजीवन प्रभावित हुआ।
शहर में तेज धूप के बीच अचानक आंधी चलने लगी। आंधी और तेज हवा के बीच कई पेड़ों की टहनियां भी टूटने लगी थीं। अचानक रोशनी धुंधली पड़ गई। तेज आंधी के कारण घरों में धूल घुस गई।
फिर आई तेज बारिश ने धो दी धूल, बिजली तड़की
करीब 15 मिनट की आंधी के बाद फिर एक बार मौसम बदला और उससे थोड़ी राहत जरूर लोगों को मिली। राहत यह थी कि बारिश से आंधी के धूल के कण धुलने लगे थे। तेज बारिश के कारण शहर के निचले इलाकों में पानी भर गया। पानी इतना भर गया कि कई जगह के रास्ते तक रुक गए थे। कुछ देर बाद धीरे-धीरे पानी उतरने भी लगा, लेकिन फिलहाल बूंदाबांदी हो रही है। इसके साथ ही बिजली भी कड़क रही है।
कंटेंट एवं फोटो : उत्तम जोशी
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva bho_Deva zho_Hant eng_Latn